Diari Oficial de la Generalitat Valenciana


Sumari del DOGV 3214, del 31-03-1998 (1998/2252)

Resolució de 15 de gener, del Rectorat de la Universitat de València, per la qual convoca a concurs públic una plaça de becari d’investigació en el Departament d’Informàtica i Electrònica de la Facultat de Física.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3214

Data del DOGV
:   31-03-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/2252


Data del document
:   15-01-1998

Organisme emissor
:   Universitat de València

Tipus de document
:   Resolució

Resolució de 15 de gener, del Rectorat de la Universitat de València, per la qual convoca a concurs públic una plaça de becari d'investigació en el Departament d'Informàtica i Electrònica de la Facultat de Física. [1998/M2252]
  
Aquest Rectorat, fent ús de les competències que li atribueix l'article 4 de l'Ordre Ministerial de 27 de març de 1986 i segons el que estableixen els estatuts d'aquesta Universitat, convoca a concurs públic una plaça de becari d'investigació, d'acord amb les següents:
  
Bases de la convocatòria
  
1. Títol del projecte: «Simport», dirigit pel professor Gregorio Martín Quetglás, del Departament d'Informàtica i Electrònica de la Facultat de Física.
  
2. Nombre de places: una.
  
3. Perfil de la beca:
  
3.1. Requisits:
  
3.1.1. Llicenciat en Informàtica.
  
3.1.2. Alumne de tercer cicle (o compromís de matricular-s'hi).
  
3.2. Mèrits a valorar:
  
3.2.1. Eines de modelatge: alias, multigen.
  
3.2.2. Llibreries gràfiques: OPEN GL, GL, Inventor i Performer, Active X.
  
3.2.3. Eines gràfiques 3D: 3Dstudio, tractament d'imatges, tècniques d'animació i modelatge orientat a temps real.
  
3.2.4. Sistemes operatius: Irix 6, Linux, Windows NT, Windows 95.
  
3.2.5. Llenguatges de programació: C, C++.
  
3.2.6. Coneixements d'estacions de treball: Silicon Graphics, Onyx 2, Infinity Reality, Onywer, Indy, Indigo.
  
3.2.7. Aplicacions: Visual C++.
  
3.2.8. Coneixements de formats gràfics.
  
3.2.9. Experiència en programació amb llibreries multimèdia. Digital Media.
  
3.3.10. Xarxes: Coneixement avançat d'Internet i de HTML.
  
3.2.11. Eines d'anàlisi i disseny: Coneixement bàsic d'Excelerator i OMT.
  
3.3. Objectius del becari: disseny i implantació 3D en temps real. Modelat d'objectes 3D. Programació d'àudio 3D.
  
3.4. Condicions de la beca.
  
3.4.1. Durada: un any, prorrogable.
  
3.4.2. Dotació: 140.000 pessetes/mes brutes.
  
3.4.3. Incompatibilitat amb qualsevol altra beca o ajuda finançada amb fons públics o privats, així com amb qualsevol sous o salaris, excepte els contractes derivats de l'aplicació de l'article 11 de la Llei 11/1983, de 25 d'agost, de Reforma Universitària.
  
3.4.4. Aquesta beca no estableix relació laboral ni contractual amb la Universitat de València ni compromís quant a la posterior incorporació a la plantilla de la Universitat.
  
3.4.5. El gaudiment d'aquesta beca podrà quedar sense efecte de no realitzar-se les aportacions econòmiques que, per projecte d'investigació, conveni o contracte amb la Universitat de València, donaren origen a aquesta convocatòria.
  
3.4.6. Igualment, la beca podrà quedar sense efecte per incompliment de les obligacions del becari, o per informe negatiu raonat del director de la beca.
  
3.4.7. La presentació de sol·licitud per a la concessió de la beca implicarà la total acceptació de les bases d'aquesta convocatòria per part del sol·licitant.
  
4. Documentació: instància, certificat acadèmic detallat i currículum amb fotocòpia que justifique l'adequació al perfil proposat i els mèrits aportats.
  
5. Termini de presentació de sol·licituds: les sol·licituds s'hauran de presentar en el Registre General de la Universitat de València, durant els 15 dies hàbils següents a la data de publicació d'aquesta convocatòria, adreçades al vicerector d'Investigació.
  
6. Procediment de selecció: les sol·licituds seran avaluades per un tribunal delegat a l'efecte per la Comissió d'Investigació, segons el Reglament per a la Selecció de Becaris d'Investigació de la Universitat de València a Càrrec de Projectes d'Investigació, aprovat per la Junta de Govern d'aquesta Universitat el 28 de maig de 1993. Les decisions de caràcter científic no podran ser recorregudes.
  
7. Informació: per a qualsevol informació sobre requisits i documentació, cal adreçar-se al Negociat d'Investigació de la Universitat de València.
  
Contra aquesta Resolució, que posa fi a la via administrativa, es podrà presentar un recurs contenciós administratiu davant el Tribunal Superior de Justícia de la Comunitat Valenciana, prèvia comunicació a la Universitat de València, segons estableix l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú, en el termini de dos mesos comptats a partir de l'endemà de la data de la seua publicació.